text: Quant li jours dou parlement vint,
   Chascuns, si k'a lui apartint,
   I vint d'ambes II les parties.
   Moult avoit beles praëries
   Et boschelés vers fuëillis
   Là où cil parlemens fu pris.
   Assemblé sont. Premiers parla
   Primonus, et as Griex moustra 
   Se il ce que il demandoit
   Li connoistroient là endroit
   Ou il le vorroient deffendre.
   Et li Griiois, sans plus atendre,
   Dirent qu'il s'en conseilleroient 
   Et tantost l'en responderoient.
  